जीजाजी छत पर हैं एक भारतीय हिन्दी हास्य धारावाहिक है। यह कहानी है एक लड़की, इलायची (हिबा नवाब) और एक असहाय किरायदार पंचम (निखिल खुराना) ने की।  एडिट  प्रोडक्सन इस धारावाहिक के निर्माता हैं। ९ जनवरी, २०१७ से २०२० तक प्रसारित हुआ।

 कहानी 
मुरारी बंसल (अनूप उपाध्याय), दिल्ली के चांदनी चौक में एक लहँगे की दुकान का मालिक है जो की अपनी पत्नी करुणा (सोमा राठोड़), और अपनी बेटी इलायची (हिबा नवाब) के साथ रहता है इलायची एक बहुत ही नटखट  लड़की है जिसके पास अपने काम निकलवाने के लिए बहुत सारे तरीके हैं २२ साल की उम्र होते हुए भी वो, हर वर्ष वो जानबूझकर अन उत्तीर्ण होकर, अभी भी स्कूल जाती है जिससे की उसे विवाह न करना पड़े 
कहानी में मोड़ आता है जब मुरारी अपनी बरसाती पंचम (निखिल खुराना) नाम के एक लड़के को किराये में देता है पंचम २४ साल का एक लड़का है, जो की आगरा से है, और एक संगीत निर्देशक बनने का सपना देखता है मगर अपनी आवश्यकताओं को पूरा करने के लिए मुरारी के दुकान में काम करता है वो अपने दोस्त पिंटू (हरवीर सिंह) के साथ दिल्ली आता है अब, क्योंकि, मुरारी ने सिर्फ शादी-शुदा जोड़ियों को ही अपनी बरसाती किराये पर देने का मन बनाया है, इसलिए पंचम शादी-शुदा होने का नाटक करता है, और पिंटू को अपनी नकली पत्नी बना देता है लेकिन, जैसे भी करके, इलायची को उनके झूठ के बारे में पता चल जाता है ऐसे हालातों में, किस तरह से, दोनों किरायदार अपने झूठ को छुपाकर रखते हैं, यही इस धारावाहिक की कहानी है

कलाकार
 हिबा नवाब  इलायची
 ये एक 22 साल की जिद्दी और जिंदादिल लड़की है, जो अपने नाम की तरह बिलकुल अनोखी है। वो एक नटखट और चालाक लड़की है, जिसे सब कुछ अपने हिसाब से ही चाहिए। ये पंचम से प्यार करती है। पंचम और पिंटू की सच्चाई पता होने के बावजूद ऐसा दिखाती है कि उसे कुछ नहीं पता और वो उन दोनों को तंग भी करते रहती है।

 निखिल खुराना  पंचम
 ये एक आगरा का लड़का है, जो एक संगीत निर्देशक बनने का सपना देखते रहता है। वो अपनी जरूरतों को पूरा करने के लिए मुरारी के दुकान पे काम करता है और उसी घर के छत पर एक बरसाती में अपने दोस्त, पिंटू को अपनी नकली बीवी बना कर रहता है। ये बार बार इलायची के शरारतों का शिकार बनता है, पर दिल ही दिल में उससे प्यार करता है।

 राशि बावा  सुनीता
 ये इलायची की सबसे अच्छी दोस्त है और ये हमेशा इलायची के साथ 'सेलफियाँ' लेती रहती है।

 अनूप उपाध्याय  मुरारी बंसल
 ये इलायची का बाप और एक लंहगे की दूकान के मालिक है। ये बहुत ही कंजूस किस्म का आदमी है, जिसे सबसे बड़ी चिंता इस बात की रहती है कि वो अपनी बेटी की शादी कैसे कराएगा। ये पंचम की हर छोटी से छोटी गलती के लिए उसकी तनख्वाह से पैसे काटते रहता है। 

 सोमा राठौड़  करुणा बंसल
 ये मुरारी की बीवी और इलायची की माँ है। ये एक आम गृहिणी की तरह है, और भले ही समय समय पर वो चिड़चिड़ी हो जाती है, मगर एक निष्ठावान गृहिणी और एक स्नेही माँ भी है।

 हरवीर सिंह  पिंटू
 ये पंचम का सबसे अच्छा दोस्त है और बरसाती में रहने के लिए उसकी नकली बीवी बन जाता है। ये दिल ही दिल में सुनीता से प्यार करता है।

 योगेश त्रिपाठी  छोटे
 ये एक गप्पेबाज़ नाई है, जो खास कर मुरारी से गप्पे मारता है। उसकी 'मंदाकिनी हेयर रिमूव सलून' नाम की एक दुकान है। वो जाने-अनजाने में कईं झगड़े शुरू करवा देता है, और मोहल्ले में बहुत से अफवाएं फैलाता रहता है।

 फ़िरोज़  छटंकी 
 ये करुणा का भाई है, जिसे मुरारी बिलकुल भी पसंद नहीं करता है।

 नविन बावा  दारोगा पिंकी
 ये कानून से ज्यादा घर के काम जैसे की रसोई, बुनाई, आदि करना पसंद करता है

 साहेब दास मानिकपुरी  मंगीलाल
 ये एक कॉन्स्टेबल है और दारोगा पिंकी के लिए काम करता है।

पुरस्कार

 वर्ष पुरस्कार श्रेणी कलाकार किरदार परिणाम सन्दर्भ 2018 दादासाहेब फाल्के पुरस्कार सर्वश्रेष्ठ प्रेमी जोड़ा हिबा नवाब और निखिल खुराना इलाइची और पंचम   सर्वश्रेष्ठ हास्य अभिनेता अनूप उपाध्याय मुरारी बंसल 

सन्दर्भ

बाहरी कड़ियाँ
 

श्रेणी:भारतीय टेलीविजन धारावाहिक